**DECIZIA ETAPEI DE ÎNCADRARE**

PROIECT

Ca urmare a solicitării depuse de **EDACA GRUP SRL** cu sediul în comuna Gherăești, sat Gherăești, str. Aleea Eroilor, nr. 19, jud. Neamț pentru proiectul **„Construire stație de betoane”** propus a fi amplasat în comuna Văleni, sat Văleni - extravilan, jud. Neamț, înregistrată la APM Neamț cu nr.6470 din 30.06.2022 în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de analiză tehnică din data de 04.08.2022, că proiectul **„„Construire stație de betoane”**, **nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă**;

**Justificarea prezentei decizii:**

 **I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

* proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului **Anexa nr.2, pct.13 lit. a) – „ Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”.**

În urma parcurgerii listei de control pentru etapa de încadrare şi a analizării criteriilor de selecţie conform Anexei nr. 3 din Legea 292/2018, pentru stabilirea necesităţii efectuării evaluării impactului asupra mediului, s-a constatat faptul că proiectul analizat **nu este** **susceptibil de a avea un impact semnificativ** asupra mediului, din următoarele considerente:

**1. Caracteristicile proiectului:**

**a) dimensiunea şi concepţia întregului proiect:**

 Necesitatea investiţiei derivă si din nevoia de a dezvolta o activitate economică,cu impact pozitiv asupra zonei.

Amplasamentul este situat în in extravilanul comunei Valeni, tarlaua Peste Moldova, judetul Neamt. Amplasamentul este situat pe malul stang al raului Moldova, la peste 550m distanta fata de acesta.

Accesul la amplasament se face din DN 2 (E85) pe un drum de interes local până în stația de sortare a SC EDACA GRUP SRL.

Calea de acces va fi întreținută în permanență de beneficiar.

Terenul in suprafata de 49.604 mp pe care se va amplasa Statia de Betoane mobila este proprietatea S.C. ZPF MAN COMPANY S.R.L. si este inscris in cartea funciara a comunei Valeni la nr. 51831. Pe teren se afla Statia de sortare-spalare agregate minerale a societatii EDACA GRUP S.R.L. Terenul este inchiriat de S.C. EDACA GRUP S.R.L. in baza contractului de imprumut folosinta (comudat – bun imobil) nr. 25 incheiat la data de 01.10.2015 si a actului aditional nr. 3 din 18.05.2022.

**Punctele care delimiteaza zona in care se va amplasa statia mobila de betoane, in coordonate STEREO 70 sunt:**

|  |  |  |
| --- | --- | --- |
| NR. PCT | X | Y |
| 1 | 619973 | 628800 |
| 2 | 619992 | 628811 |
| 3 | 619977 | 628851 |
| 4 | 619956 | 628848 |

**Statia de betoane mobila** va fi compusa din:

1. **Predozator de agregate care este compus din:**
* Buncarele de agregate formate din obloane si cupe
* Gurile de descarcare echipate cu cilindri pneumatici
* Cuva de cantarire a agregatelor echipata cu doze tensiometrice de cantarire
* Banda de cantarire si evacuare a agregatelor echipata cu motoreductor

 **2. Banda Transportoare de ridicare a agregatelor in malaxor compusa din:**

* picioare sustinere banda
* banda cu structura suport
* tamburul conductor si motoreductor de actionare
* tamburul condus cu sistemul de tensionare

 **3. Nivel nr.1 turn malaxor compus din:**

* structura turn nivel nr. 1
* malaxor
* cuva de descarcare beton echipata cu motovibrator

 **4. Nivel nr. 2 turn malaxor compus din:**

* structura turn nivel 2
* cantar de apa echipat cu doze tensiometrice si vana fluture
* cantar de ciment echipat cu doze tensiometrice si vana fluture

 **5. Silozurile de depozitare a cimentului, compuse din:**

* silozurile propriu zise 2bc., de capacitate 80t/buc, echipate fiecare cu filtru, supapa de supratensiune si vana fluture
* transportorul cu snec pentru ciment 2bc.

 **6. Compresor de aer**

 **7. Cabina de comanda**

**Alimentarea cu energie electrica se** va face de la statia de sortare-spalare agregate minerale de pe amplasament;

**Alimentarea cu apă :**

**Apa potabilă** pentru personal angajat este asigurată din comerț;

**Alimentarea cu apă în scop tehnologic(fabricare betoane)** se face din sistemul existent care deservește stația de sortare.

**Apele uzate rezultate**(de la spălarea instalației de fabricare betoane și a mașinilor de transport beton) se vor descărca într-un bazin betonat etanș iar după decantare se vor introduce în circuitul de fabricare betoane.

**b) cumularea cu alte proiecte existente şi/sau aprobate:**pe amplasamentul proiectului se desfășoară activități de sortare agregate minerale;

**c) utilizarea resurselor naturale, în special a solului, a terenurilor, a apei şi a biodiversităţii:**

Pentru realizarea proiectului se vor utiliza materiale de construcţii (nisip, lemn, agregate naturale sortate/nesortate, după caz);

**d) cantitatea şi tipurile de deşeuri generate/gestionate:**

* în perioada de realizare a lucrărilor de construcții și montaj:

|  |  |  |  |  |  |
| --- | --- | --- | --- | --- | --- |
| **Denumire deseu** | **Cod****deseu** | **Provenienta** | **Stocare temporara** | **Cantitate estimata kg/luna** | **Modul de gestiune** |
| Deseuri din constructii | 170107 | Deseuri rezultate din activitatea desfasurata pe santier ( pereti caramida, fundatii ) | Container inchiriat | 0,5 t | Preluate de firma specializata |
| Deseuri din constructii – fier vechi | 170405 | Deseuri rezultate din activitatea desfasurata pe santier ( armaturi, tabla ) | Container inchiriat | 0,5 t | Preluate de firma specializata |
| Deseuri ambalaje de hartie si carton | 150101 | De la materialele aprovizionate  | Europubele cu capac pe pardoseala betonata | 50 kg | Preluate de firma specializata |
| Deseuri ambalaje de materiale plastice | 150102 | De la materialele aprovizionate / cumparaturi | Europubele cu capac pe pardoseala betonata | 40 kg / luna | Preluate de firma de salubritate |

* în perioada de functionare: deșeurile rezultate în timpul funcționării sunt deșeuri municipale - cod 20 03 01**.**

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport și utilajele utilizate;

 - surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului;

 În vederea limitării acestora și a reducerii impactului asupra mediului vor fi respectate ,,**Condițiile de realizare a proiectuluiˮ,** impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** nu sunt identificate. Se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsă la sfârșitul zilei de lucru porțiuni de lucrări începute și neterminate care ar putea genera accidente, etc.); este obligatorie respectarea legislației în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**: nu sunt identificate astfel de riscuri în condițiile respectării prevederilor legisației în vigoare și a condițiilor impuse prin avizele obținute **2. Amplasarea proiectului**

**a) utilizarea actuală şi aprobată a terenurilor:** terenul studiat este aplasat în extravilanul satului Văleni, comuna Văleni și are categoria de folosință (neproductiv) conform Certificatului de Urbanism nr. 17 din 28.06.2022;

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

 1. zone umede, zone riverane, guri ale râurilor: nu este cazul;

 2. zone costiere şi mediul marin: nu se aplică proiectului;

 3. zonele montane şi forestiere: nu se aplică proiectului;

 4. arii naturale protejate de interes naţional, comunitar, internaţional: nu este cazul

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau arheologic: nu se aplică proiectului;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** impact redus pe timpul realizării proiectului, dacă se respectă tehnologia de lucru;

**b) natura impactului:** zgomot, praf, miros, rezultate din activitatea utilajelor şi mijloacelor auto;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului;

**f) debutul, durata, frecvenţa şi reversibilitatea preconizate ale impactului:** prin respectarea condițiilor impuse prin avizele obținute implementarea proiectului nu produce efecte negative si nu existã riscul ca în perioada de execuţie a lucrărilor sã apară efecte negative;

**g) cumularea impactului cu impactul altor proiecte existente şi/sau aprobate:** nu este cazul;

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare;

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul propus intră sub incidenţa art. 48 şi 54 din Legea apelor nr. 107/1996, cu modificările şi completările ulterioare;
* conform adresei SGA Neamț nr. 4535/27.07.2022 deoarece alimentarea cu apă în scop tehnologic(fabricare betoane) se face din sistemul existent care deservește stația de sortare și care funcționează în baza Autorizație de Gospodărire a apelor nr. 41 din 06.06.2022 și apele uzate rezultate(de la spălarea instalației de fabricare betoane și a mașinilor de transport beton) se vor descărca într-un bazin betonat etanș iar după decantare se vor introduce în circuitul de fabricare betoane, **emiterea unui act de reglementare din punct de vedere al gospodăririi apelor nu este necesară.**

 **Condițiile de realizare a proiectului:**

* obţinerea tuturor avizelor şi acordurilor înscrise în Certificatul de urbanism 17 din 28.06.2022 emis de Primăria comunei Horia;
* respectarea tuturor prevederilor şi cerinţelor avizelor și acordurilor obținute precum și a legislației în domeniu;
* respectarea  documentaţiei tehnice depuse, a condiţiilor şi prevederilor proiectului de execuţie;
* întreţinerea utilajelor şi a mijloacelor de transport în vederea evitării scurgerilor de combustibili şi uleiuri uzate pe sol;
* nu se vor stoca temporar carburanţi pe amplasament;
* se interzice executantului să efectueze depanarea mijloacelor de transport sau repararea şi întreţinerea utilajelor în amplasament;
* utilajele/mijloacele de transport nu se vor spăla în zona aferentă amplasamentului;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* în cazul implicării unor terţe părţi în realizarea proiectului se vor prevedea clauze contractuale cu privire la responsabilităţile ce revin acestora pentru protecţia mediului în amplasament şi în împrejurimi;
* orice modificare de soluţie faţă de cea avizată duce la obţinerea unei noi decizii de încadrare, în caz contrar avizul emis este considerat nul
* în cazul în care titularul renunță la finalizarea proiectului și exploatarea iazului piscicol, beneficiarul este obligat să aducă terenul la starea inițială;
* titularul proiectului informează în scris Agenţia pentru Protecţia Mediului Neamţ, dacă intervin elemente noi, necunoscute la data emiterii prezentului act de reglementare, precum şi asupra oricăror modificari ale condiţiilor care au stat la baza emiterii prezentului act de reglementare. Agenţia pentru Protecţia Mediului Neamţ, decide după caz, pe baza notificării titularului, menţinerea actului de reglementare, necesitatea emiterii unui act de reglementare revizuit, incluzând acele date care s-au modificat, sau reluarea procedurii de emitere a actului de reglementare;

Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind proiectantului şi beneficiarului.

 **Condiţii cu caracter general:**

* documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind proiectantului şi beneficiarului;
* prezentul document nu exonerează de răpundere proiectantul şi/sau beneficiarul în cazul producerii unor accidente în timpul execuţiei lucrărilor sau exploatării investiţiei.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

**Se va solicita revizuirea autorizaţie de mediu 122 din 12.11.2019.**

**Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.**

 **Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.**

 **Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.**

 **Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.**

 **Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.**

 **Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.**

 **Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.**

**Director Executiv**

**Monica ISOPESCU**

 **Şef Serviciu A.A.A, Întocmit,**

 **Bogdana ISACHI Radu Vasile STANCIU**